Resultater Hereford Ungdom Show 2012

Dømt af *Brent Mrnak.*

**Kalve Champion & Grand Champion – Tyndeskov Geik**

Født 21.09.2011.

Forældre: Far: Vokslev Eik Mor: Tyndeskov April

Udstiller: Mads Lindemann, Kerteminde.

Geik er en moderat størrelse og lang, og har med sin længde den ekstra ”rip” som mange efterspørger, han er bred og utroligt godt sat sammen ind i skulderen. Han er samtidig meget fast i sin muskulatur. Han bevæger sig utrolig godt, og vil gerne frem i verden. Klove og benstilling er optimal for den type tyr for at kunne ”passe sit job”. Geik er også ”sound” i sin bevægelse og har passende testikelstørrelse af sin alder. Geik manglede blot 20 kg. for at opfylde Frame-weight score.

**Reserve Grand Senior Champion – SMH Eliot 28E**

Født: 26.04.2009.

Forældre: Far: SMH Casanova Mor: Sdr. Ydby Carola.

Udstiller: Natascha Arends, København S.

SMH Eliot er en stor tyr, bred, medium lang og meget fyldt ud og med god testikelstørrelse. Han har tendens til at være en smule bred i skulderen, hvilket medfører, at forbenstillingen er lige knapt så optimal som måske ønsket. Han er knapt så ”sound” i sin bevægelse som Grand Champion Tyren.

”*Eliot er nok en smule større end vi ser avlsdyr hjemme” – Brent Mrnak.*

**Junior Champion Tyr – HPC. Boulder ET**

Født 10.01.2011

Forældre: Far: GHC Volume IT 139S Mor: Harvie MS Medonte 1S

Udstiller: Nanna Frimann Jensen, Slagelse.

Boulder er en middelstor tyr med god dybde, men knapt så bred af type. Han har god testikelstørrelse, og han bevæger sig godt. Boulder er på dagen i knapt så hård foderstand som de to andre championtyre. Boulder har god forbensstilling, men en anelse tendens til blødhed i koderne. Hen står lige knapt så stejlt på bagbenene som måske ønsket.

Boulder er kun 15 kg. fra at opfylde Frame-Weight score.

**Junior & Grand Champion Hundyr – Enghavens Lady Gwen**

Født: 03.03.2011

Forældre: Far: RMR 1 Pioner Mor: Thorsø Lady Buc.

Udstiller: Nanna Frimann Jensen, Slagelse.

Gwen er en kende større en gennemsnittet, men lang, utrolig feminin og godt bygget ind i skulderen. Hun er utrolig ”sound” i sin bevægelse og har en god dybde i kroppen. Gwen har et utrolig godt og velstillet bentøj. Showmæssigt er hun måske ikke 100 % det optimale, men avlsmæssigt er hun et hundyr med utroligt mange muligheder for at avle det optimale produktionshundyr. Gwen har en meget iøjnefaldende udstråling.

**Reserve Grand & Ko Champion – Diamond Silk Of Woodland**

Født: 04.04.2008

Forældre: Far: Lindgaard Napoleon 359. Mor: Beauty Silk Of Woodland.

Udstiller: Christoffer Mortensen, Vig, Sjællandsodde.

Diamond er en middelstor tung ko, med god brede i kryds, men knapt så feminin som Grand Champion Hundyr. Hun har god benstilling som hun også avler videre til sin 2,5 mdr. kviekalv som er som snydt ud af næsen på sin mor. Hun har et godt yver, masser af mælk og tilpas patstørrelse. Diamond er med sin reproduktionsevne tæt på at være en optimal ”broadcow”.

**Kalve Champion Hundyr - LH Pearl 93**

Født: 04.10.2011

Forældre: Far: Harvie Dan Hidalgo ET 193U. Mor: Moeskær Pearl 1259.

Udstiller: Mads Lindemann, Kerteminde.

Pearl en lille kompakt kvie, meget stram i muskulaturen og med en utrolig smart udstråling. Hun bevæger sig rigtig stærkt, det er nærmest som om hun tripper. Hun har god brede, god længde samt godt og velstillet bentøj. Ligesom Reserve Grand Champion er hun knapt så feminin som vinderen. Avlsmæssigt er hun måske allerede et lidt for færdigt produkt i forhold til sin alder. Pearl står showmæssigt fuldt ud distancen.

Brent Mrnak så mange muligheder i de unge menneskers dyr, og havde en optimistisk tro på fremtiden i kraft i de unge menneskers entusiasme og gå-på-mod.